Crăciunul în pandemie poate fi inedit: o mască cu barba lui Moș Crăciun se vinde pe Amazon.
Masca de protecție făcută după chipul lui Moș Crăciun a apărut. Moșului i se pare interesantă masca, dar el nu ar purta-o. Masca e aprobată și poate fi comandată de pe Amazon.
Ce se întâmplă când combini pandemia de COVID-19 cu sărbătorile de iarnă? Ies măști de protecție cu barba și mustața lui Moș Crăciun!Măștile pot proteja și aduc un zâmbet pe buzele celor din jur. În special pe chipul celor mici. Moș Crăciun a văzut masca inspirată de el și crede că e inedită.Moș Crăciun: "Mi se pare un lucru interesant, inedit. E o idee năstrușnică, e ok pentru evenimente de interior, tineretul precis că va purta în perioada Crăciunului. Pot și copii să se joace, că ei sunt interesați de lucrurile hazoase. Eu sunt de acord cu orice lucru care duce spre amuzament, spre inedit."Cu toate acestea, Moșul spune că nu ar vrea să o poarte.Moș Crăciun: "Eu, sincer, draga mea, nu aș purta-o. Eu! Pentru că de secole port barba."Chiar dacă Moșul nu are nevoie de o astfel de mască, este aprobată și o găsești pe Amazon. Pentru 12 dolari, se pot achiziționa două măști gata de purtat.